**Autori un darbi no 2015.gada augusta līdz 2016.gada augustam**

No 2005.gada Grāmatu svētkos rātslaukumā Ventspils bibliotēka sveic pilsētas un novada autorus, kuri izdevuši grāmatas laika posmā no vieniem Ventspils pilsētas svētkiem līdz nākošajiem, no augusta līdz augustam.

Rakstniece **Laimdota Sēle** ir **grāmatas “Zlēkas. Laiki un likteņi” autore.**

Četrus gadus, strādājot pie grāmatas “Zlēkas. Laiki un likteņi” tapšanas, autore raksturo kā ceļu laikā un telpā. Ceļu, kas “līkumots kā upe veda caur laikmetiem un gadsimtiem, caur bieziem mežiem un ziedu piesētām pļavām, pāri pilskalnu sirmajām mugurām un mūžīgā jaunībā čalojošām upēm.”

Ventspils novada patriote **Laimdota** **Junkara** apkopojusi grāmatu **“Cirkales grāmata. No Zlēkām Ugālē”** par Ugāles pagasta Cirkales ciemu. “Cirkale ir Ugāles pagasta attālākā daļa... Šodien te ir klusums, jo ļaudis ar gadiem aizklīduši uz lielākiem centriem, arī uz Ugāli, tomēr vieta vēl ir dzīva. Cirkale ir noniecināta un noplicināta, tomēr tā ir ļoti skaista, bet to jau nevar pamanīt, ar auto cauri iztraucoties...”

Grāmatā lasāmi dzīvesstāsti un atmiņas, skatāms bagātīgs fotoattēlu klāsts, arhīva materiāli.

**Vita Štelmahere** ar bērnu grāmatu rakstīšanu nodarbojas brīvajā laikā. Ikdienā rakstniece ir VAS «Elektroniskie sakari» valdes priekšsēdētāja. Šogad autorei izdotas divas jaunas grāmatas. Grāmata **“Es dzīvoju zaļajā Latvijā”**  bērniem un jauniešiem stāsta par mūsu zemes bagātībām, to aizsardzību un "zaļo" dzīvesveidu.

Romānā **“Albīns. Nežēlīgās gadsimtnieku spēles II”,** autore turpina stāstu parnoslēpumaino gadsimtnieku brālību, kas aizsākās stāstā par **Anni Mariju.** Noslēpumi un notikumi caurvij autoresstāstījumu par noslēpumaino gadsimtnieku brālību, kura tiek ierauta intrigās un strīdos. Romānā notiek cīņa par mūžīgās dzīvības noslēpumu. Galvenais varonis Albīns ārēji šķiet tīri sir­snīgs sešpadsmit septiņpadsmit gadus vecs jauneklis, mazliet mēnessgaismai līdzīgs, blondiem sprogainiem matiem un bālu ādas krāsu. Viņam visvairāk patīk melot ...

**Ventspils Muzejs** izdevis **“Ventspils Muzeja Raksti/Acta Historica Vindaviensia VIII”.** Rakstu 8.sējumāpublicēto rakstu autoru vidū ir arī Ventspils muzeja pētnieki **Armands Vijups, Ingrīda Štrumfa, Inese Aide, Arturs Tukišs, Stella Lindenberga**.

**Ventspils Starptautiskās Rakstnieku un tulkotāju mājas Gadagrāmatā 2016** lasāmi gan latviešu, gan ārzemju Ventspils Starptautiskās Rakstnieku un tulkotāju mājas rezidentu  darbi kā orģinālvalodās, tā tulkojumos. Šoreiz Gadagrāmata ir īpaša, jo jūnija beigās Māja atzīmēja savu 10.jubileju.

Inese Zandere: “Rakstnieku Rātsnams- vieta, kur spriež, lemj un izpilda; kur prāta autorittāteun sirds demokrātija sildās viena otrā, krāsni kurinādamas; kur katrs pats sevi rāj, pats sevi soda savā darbā... pasaules drošākā vieta, kur rakstnieku sargā Dēla cieņa, Tēva lepnība un smaržīgais Zupas gars. Grāmatas sastādītājas ir **Andra Konste** un **Ieva Balode.**

**Andra Konste** ir arī sastādītāja **Imanta Ziedoņa** eseju krājuma "**Mūžības temperaments. Studijas par Raini"** jaunajam, papildinātajam izdevumam. Imanta Ziedoņa grāmata "Mūžības temperaments" ar apakšvirsrakstu "Studijas par Raini" ir literatūras vēsturē neparasts gadījums, kā viens dzejnieks tuvojas otram un izceļ mums viņa domas.

**Jeļena Balunova- Kuļeveca** ir autore grāmatai "**История православия в г. Вентспилсе" (“**Pareizticības vēsture Ventspilī”). J.Balunova-Kuļeveca ir Ventspils pareizticīgo dievnama kora diriģente.”Kad pirm 12 gadiem es pirmo reizi atnācu uz dievnamu, vēlējos uzzināt, kas un kad to būvējis, kas bijuši tā mācītāji...” Informācija vākta ne tikai Ventspilī un Latvijā. Autore tikusies ar daudziem cilvēkiem, uzklausījusi un fiksējusi viņu atmiņu stāstus. Darba tapšanā izmantoti arī Valsts vēstures arhīva, Latvijas Nacionālās bibliotēkas, Sinoda krātuves materiāli.

Bijušais ventspilnieks **Aleksandrs Sazanovs** ir autors grāmatai “**Моя школа**” (“Mana skola”). Pēterburgā izdotā grāmata ir personīgs redzējums un atmiņas par notikumiem Ventspilī laika posmā no 1952.- 1972. gadam. Darbā īpaša vieta ir atvēlēta Ventspils 2.vidusskolai, tās vēsturei, kā arī atmiņām par skolas pedagogiem un skolasbiedriem.

Ventspils jauniešu popgrupas “Jūras akmentiņi” **muzikālās izrādes “Mēs” dziesmu CD albumā** apkopotas Ingara Viļuma dziesmas ar Guntara Rača vārdiem.

Ventiņ’, varen puik

Pilsēt mums arī smuk

Ventiņ varen puik

Kad mēs nāk, visi mūk

Ventiņ varen puik

Laiku veltu netērē

Mēs i ķeizar Kurzemē!